અમદાવાદ– રીલાયન્સ ઇન્ડસ્ટ્રીઝ લિમિટેડનું-RIL અમદાવાદની અરવિંદ લિમિટેડ સાથે જોડાણ કરી નવી કાપડ પ્રોડક્ટ લોન્ચ કરશે. આ બંને ભાગીદારો દ્વારા ઉચ્ચગુણવતાયુક્ત R|Elan™ કાપડનું ઉત્પાદન કરશે. આ ભાગીદારી આરઆઇએલની હબ એકસલન્સ પાર્ટનર કાર્યક્રમ અંતર્ગત કરવામાં આવી છે. આરઆઇએલ દ્વારા આજે અમદાવાદમાં હબ એકસલન્સ પાર્ટનર મીટનું આયોજન કરવામાં આવ્યું હતું, જેમાં R|Elan™ કાપડ 2.0 રજૂ કરાયું હતું. આ કાપડ વિશેષ ફાઈબરમાંથી બનાવવામાં આવ્યું છે, જે ડેનિમ અને બીજા વણાટના કાપડમાં ઉપયોગમાં લેવાશે. આ કાર્યક્ર્મમાં ટેક્સટાઇલ ક્ષેત્રના વરિષ્ઠ અધિકારીઓએ હાજરી આપી હતી અને તેમનો R|Elan™ કાપડ પ્રત્યેનો પ્રતિભાવ ખૂબ જ ઉત્સાહજનક હતો.